OpenLLM-France/wikimedia huggingface dataset:
# Sweet Child O' Mine

Sweet Child O' Mine (euskaraz Ene Haur Laztana) Ameriketako Estatu Batuetako Guns N' Roses musika taldearen abesti bat da. 1987ko Appetite for Destruction diskoan agertu zen.

## Kanpo estekak

* Sweet Child O' Mine abestia entzungai (Ingelesez)
* Datuak: Q835013
# Sweet Georgia Brown

Sweet Georgia Brown (euskaraz Georgia Goxo Beltzarana) estatubatuar jazz abesti ezagun bat da. 1925. urtean Ben Bernie eta Maceo Pinkard musikagileak doinua sortu eta Kenneth Casey musikagileak hitzak idatzi zizkion.
Hainbat musikari eta abeslari ospetsuk abestu izan ohi dute: Ella Fitzgerald, Ray Charles, Bing Crosby, Jerry Lee Lewis, Nancy Sinatra...

## Kanpo estekak

* Bing Crosby abeslariaren Sweet Georgia Brown abestiaren bertsioa entzungai (Ingelesez)
* Jerry Lee Lewis abeslariaren Sweet Georgia Brown abestiaren bertsioa entzungai (Ingelesez)
* Datuak: Q1398573
* Multimedia: Sweet Georgia Brown / Q1398573
# Sween gaztelua

Sween gaztelua, Eskoziako gaeleraz: Caisteal Suibhne, Eskoziako Argyll eta Bute lurraldean dagoen gaztelu baten hondakinak dira, Sween aintziraren ekialdeko ertzean eta Knapdale herrian, Achnamara udalerritik hegoaldera. Eskoziako harrizko gaztelurik antzinakoena da.
XI. mendean Suibhne delakoak eraikiarazi zuen, Hugh Anrahan erregearen semea zena, azken hau Ulstergo erregea eta Irlandako errege nagusiaren anaia. MacSween klanaren gotorlekua izan zen, hortik bere izena.
* Datuak: Q3174
* Multimedia: Castle Sween / Q3174
# Sweeney Todd: The Demon Barber of Fleet Street

Sweeney Todd: The Demon Barber of Fleet Street (euskaraz Sweeney Todd: Fleet Kaleko Deabruzko Bizargina) 2007ko Tim Burton estatubatuar zinema zuzendariaren fantasiazko musikal film bat da. Stephen Sondheim konposatzailea eta Hugh Wheeler musikagilearen Sweeney Todd: The Demon Barber of Fleet Street musikalean oinarritua dago. Bertan, Johnny Depp, Helena Bonham Carter, Alan Rickman, Timothy Spall, Jayne Wisener, Sacha Baron Cohen, Jamie Campbell Bower, Laura Michelle Kelly eta Ed Sanders aktoreek antzeztu zuten.
Hiru Oscar Sarietarako izendapena jaso zuen, azkenean bat irabaziz: Zuzendaritza artistiko onenaren Oscar Saria (Dante Ferretti eta Francesca Lo Schiavo). Film onenaren Urrezko Globo Saria - Komedia edo musikala eta Gizonezko aktore onenaren Urrezko Globo Saria - Komedia eta musikala (Jonny Depp) sariak ere irabazi zituen.

## Argumentua

Oharra: Atal honek istorio osoa edo amaiera argitzen du.
1833. urtea, Londres. Benjamin Barker (Johnny Depp) bizargin trebea bere emazte Lucy Barkerrez (Laura Michelle Kelly) maitemindua dagoen Turpin epaileak (Alan Rickman) azpijokoz salatua, epaitua eta Australian lan astunak egitera zirgortua da. Zigorra bete ondoren Benjamin "Sweeney Todd" ezizenez eta Anthony Hope (Jamie Campbell Bower) itsasgizonarekin batera Londresera itzuli da. Orain Fleet kaleko bere antzinako bizardenda zegoen solairuan Nellie Lovett (Helena Bonham Carter) andereinoaren gozodenda dago, bertan Turpinek Lucy bortxatu eta ondorioz arsenikoaren bidez bere buruaz beste egin baitzuen. Tooden alaba nerabea Johanna da (Jayne Wisener), oraindi Turpinen ikaslea da, eta bere amaren antzera Turpinen haragikeriazko jomuga. Toddek bere emaztea zena mendekatu nahi du, horretarako Lovett andereinoak gorderik zituen bizarra mozteko bere labanak itzultzen dizkionean bizardenda berrirekiko du.

## Aktoreak

* Johnny Depp: Sweeney Todd/Benjamin Barker
* Helena Bonham Carter: Lovett andrea
* Alan Rickman: Turpin epailea
* Jamie Campbell Bower: Anthony Hope
* Timothy Spall: Beadle Bamford
* Sacha Baron Cohen: Adolfo Pirelli/Davy Collins
* Ed Sanders: Toby Ragg
* Laura Michelle Kelly: Lucy Barker
* Jayne Wisener: Johanna Barker

## Kanpo estekak

* Sweeney Todd: The Demon Barber of Fleet Street filmaren IMDBko fitxa irakurgai (Ingelesez)
* Datuak: Q212041
* Multimedia: Sweeney Todd: The Demon Barber of Fleet Street (2007 film) / Q212041
# Sweet Dreams (Are Made of This)

Sweet Dreams (Are Made of This), euskaraz Amets Goxoak (Honetaz Eginak Daude), Eurythmics britainiar new wave bikotearen abesti bat da. 1983an izenburu berdineko diskoan argitaratu zuten.

## Kanpo loturak

* Sweet Dreams (Are Made of This) abestiaren bideoklipa ikusgai eta entzungai, Youtube.com (Ingelesez)
# Sweeny (Texas)

Sweeny Texasko hiri bat da. Brazoria konderrian kokatua dago. 2010ean 3.684 biztanle zituen, 5,15 kilometro koadrotan banatuta.

## Ikus, gainera

* Brazoria konderria

## Kanpo estekak

* Datuak: Q973572
* Multimedia: Sweeny, Texas / Q973572
# Sweet Bird of Youth

Sweet Bird of Youth (euskaraz Gaztaroko Txori Eztia) 1962ko Richard Brooks estatubatuar zinema zuzendari eta gidoigileak zuzendu eta egokitutako drama film bat da. Tennessee Williams antzerkigilearen izenburu berdineko antzezlanaren egokitzapena da. Paul Newman, Geraldine Page, Shirley Knight, Ed Begley eta Rip Torn aktoreek antzeztu zuten.
1962ko Gizonezko bigarren aktore onenaren Oscar Saria (Ed Begley) irabazi zuen, eta Emakumezko aktore onenaren Oscar Saria (Geraldine Page) eta Emakumezko bigarren aktore onenaren Oscar Sariaren (Shirley Knight) izendapenak jaso zituen.

## Argumentua

Oharra: Atal honek istorio osoa edo amaiera argitzen du.
Chance Wayne (Paul Newman) denboraldi luze baten kanpoan arrakastarik gabe zinemako aktore bilakatzen saiatzen egon ondoren bere jaioterrira itzuli da. Itzulerako bidean bera baina aktore zaharragoa den Alexandra del Lago (Geraldine Page) ezagutu eta filma batean paperen bat lortuko dion itxaropenez harekin harreman bati ekingo dio. Hiriko hotel batean ostatu hartu eta Wayne, Alexandrarekin dagoen bitartean, bere neskalagun ohia zen Heavenly-en (Shirley Knight) bila joango da. Heavenly hiriko politikari nagusienaren (Ed Begley) alaba da, behinola bere alaba eta Waynen arteko harremanaz kezkaturik berau hiritik kanpora joatera derrigortu zuen.

## Aktoreak

* Paul Newman: Chance Wayne
* Geraldine Page: Alexandra Del Lago
* Shirley Knight: Heavenly Finley
* Ed Begley: "Boss" Finley
* Rip Torn: Thomas J. Finley
* Mildred Dunnock: Izeba Nonnie
* Madaleine Sherwood: Lucy anderea
* Philip Abbott: George Scudder medikua
* Corey Allen: Scotty

## Kanpo estekak

* Sweet Bird of Youth filmaren IMDBko fitxa irakurgai (Ingelesez)
* Datuak: Q7655230
# Sweet Country (2017ko filma)

Sweet Country 2017ko Warwick Thornton australiar zinema zuzendariak zuzendutako westerna da.

## Argumentua

Oharra: Atal honek istorio osoa edo amaiera argitzen du.
Ipar Lurraldean 1929. urtean, Sam aborigenak etxaldearen jabe zuri Harry March hil du bere burua defendatzeko. Samek eta Lizzie emazteak ihes egin beharko dute, baina agintariak etengabe jazarriko zaizkie. Orduko arrazakeriaren inguruko drama gordina da.

## Aktoreak

* Hamilton Morris: Sam Kelly
* Sam Neill: Fred Smith
* Bryan Brown: Fletcher sargentua
* Thomas M. Wright: Mick Kennedy
* Matt Day: Taylor epailea
* Ewen Leslie: Harry March
* Anni Finsterer: Nell
* Gibson John
* Tremayne Doolan eta Trevon Doolan: Philomac
* Natassia Gorey-Furber: Lizzie Kelly

## Erreferentziak

* ↑ «Film Sinopsia» Berria 2018-05-25 CC BY-SA 4.0 lizentziapean.

## Kanpo estekak

* Datuak: Q35144519
# Tascadero ibaia

Tascadero ibaia Coquimbo eskualdeko Andeetako mendilerroan sortzen den ur ibilbide naturala da eta ipar norabide orokor batekin jariatzen da Grande ibaira (Limarí) urak isuri arte, Limarí ibaiaren adar eratzailea dena.

## Ibilbidea

Tascadero ibaia nazioarteko mugako mendebaldeko magaletan jaio eta iparralderantz jariatzen da Tulahuén herrian Grande ibaian urak isuri arte.

## Historia

Antzina ibaiari "Atascadero" deitzen zitzaion.
Francisco Solano Astaburuaga y Cienfuegos-ek 1899an hau idatzi zuen "Atascadero" ibaiari buruz Txileko Errepublikako Hiztegi Geografikoa hil ondorengo lanean:
    Atascadero (ibaia). -— Ovalle departamenduko Grande ibaiko lehen zatiari deitzen diote horrela, Sierra edo Cerro del Cenicero jatorritik departamendu bereko Turbio ibaiarekin bat egiten duen lekura arte. Tarte luze horretan, Andeen erdialdeko mendilerro biluzi altuen artean itotzen da eta bere izena ematen dioten oztopoak eta buxatzeak ditu.

## Kanpo estekak

* Datuak: Q7687101
# Tasdorf

Tasdorf Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 348 biztanle zituen 5,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635542
* Multimedia: Tasdorf / Q635542
# Taseqita

Taseqita silikato motako minerala da eta eudialyte taldearen kidea da.

## Ezaugarriak

Taseqita silikato mineralaren formula kimikoa hau da: ${\ce {Na12Sr3Ca6Fe3Zr3Nb[(Si3O9)2(Si9O27)2SiO]Cl2(O,OH,H2O)3}}$. ]]ren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Taseqite: Mineral information, data and localities.» www.mindat.org (Noiz kontsultatua: 12-05-2019).
# Tasaday

Tasaday Filipinetako Mindanao uharteko oihanetan bizi den herri bateko kidea. 1971 inguru arte, Harri Aroan bizi ziren; leizeetan zuten bizilekua, eta basoan bildutako fruituak eta animalia txikiak jaten zituzten. Jantziak zuhaitz-azalez egiten zituzten, eta tresnak harriz eta zurez; gerrarako armarik ez zuten. Antropologian garrantzi handiko ikergai izan ziren, baina 1980ko hamarkadan zalantzan jarri zen aurkikuntza eta aurreko baieztapen haiek. Gaur egun, inguruko leinuekin bizi dira, eta haien ohiturak hartu dituzte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1194009
* Multimedia: Tasaday / Q1194009
# Taschereau (Quebec)

Taschereau Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Abitibi-Ouest konderriko eskualde udalerria da.. 2011ko zentsoaren arabera 981 biztanle zituen 250.61 kilometro koadroko azaleran.

## Kanpo estekak

* Datuak: Q3515926
* Multimedia: Taschereau, Quebec / Q3515926
# Tasha Schwikert

Tasha Schwikert (Las Vegas, Nevada, 1984ko abenduaren 21a) AEBetako gimnasta artistikoa da, 2003ko munduko txapelduna taldekako lehiaketan.

## Kirol ibilbidea

2000. urtean Sidney-n egin ziren Olinpiar Jokoetan, Errumaniaren eta Errusiaren ondoren, brontzezko domina lortu zuen taldekako lehiaketan. Lankide izan zituen: Amy Chow, Jamie Dantzscher, Dominique Dawes, Kristen Maloney eta Elise Ray.
Ganteko 2001eko Munduko Txapelketan, taldekako txapelketan, Errumaniaren eta Errusiaren atzetik, brontzezko domina eskuratu zuen berriro, hau da, aurreko urteko hiru talde berak.
2003an Anaheim-en (Estatu Batuak) egindako Munduko Txapelketan, taldekako urrea irabazi zuen, Errumaniaren eta Australiaren aurretik; lankide hauek izan zituen: Chellsie Memmel, Carly Patterson, Terin Humphrey, Hollie Vise eta Courtney Kupets.

## Erreferentziak

* ↑ Ficha. .

## Kanpo estekak

* Datuak: Q887057
* Multimedia: Tasha Schwikert / Q887057
# Tasa (matematika)

Matematikan, tasa bi magnituderen arteko ratioa edo zatidura da, zatitzailea den magnitudearen unitate bakoitzeko, bestearen unitate-kopurua adierazten duena. Adibidez, pertsona bakoitzak eguneko 300 gr ogi jaten dituela adieraztean, tasa bat kalkulatzen ari da, kontsumitutako ogi guztia pertsona kopuruaren artean zatituz. Maiz, tasak denboraren arabera kalkulatzen dira, hau da, denbora da magnitude zatitzailea, aldi bakoitzeko magnitude baten neurria adierazteko (adibidez, abiadura, kilometroak orduko neurtuz). Tasak magnitude baten aldakuntzaren neurri moduan ere erabiltzen dira, magnitude edo aldagai baten unitate gehigarri bakoitzeko, beste magnitude bat nola aldatzen den aztertzeko alegia (adibidez, lanordu gehigarri batek ekoizpenean dakarren gehikuntza kalkulatzen denean); tasaren adiera horretatik, deribatu kontzeptua eratortzen da, beste aldagaia batean izandako aldaketa infinitesimalen ondorioz, aldagai baten aldaketa-tasa jasotzen duena.

## Kanpo estekak

* Datuak: Q1144560
# Tasa (zerga)

    Artikulu hau zergari buruzkoa da; beste esanahietarako, ikus «Tasa (argipena)».
Tasa zerga-egitate hau duen tributua da: herri-jabariaren erabilera pribatiboa edo aprobetxamendu berezia egitea, edo zergapekoari modu partikularrean egokitu, eragin edo mesede egiten dioten zerbitzuak ematea edo jarduerak gauzatzea, zuzenbide publikoko erregimenean, baldin eta zerbitzu edo jarduera horiek zergapekoak bere borondatez eskatzekoak edo jasotzekoak ez badira edo sektore pribatuak ematen edo gauzatzen ez baditu. Ez da prezio publikoarekin nahasi behar. Estatuak sektore pribatuarekin baldintza berberetan eta zuzenbide pribatuko araubidean ematen duen zerbitzu batengatik ordaintzen dena da prezio publikoa.

## Erreferentziak

* ↑ Euskalterm: [Toki Administrazioa Hiztegia] [2009] eta [Aurrekontuen Araubidea Hiztegia] [2018]
* ↑ Euskalterm: [Herri-ogasuna Hiztegia] [2015]

## Kanpo estekak

* Datuak: Q11765
* Multimedia: Fees / Q11765
# Tasermiut fiordoa

Tasermiut fiordoa, Groenlandiako hego-mendebaldeko kostaldeko fiordo bat da, Kujalleq udalerrian. 70 kilometro luze ditu.
# Tascina

Tascina Castniidae familiako tximeleta genero bat da. Bere espezie tipoa Tascina orientalis da.

## Espezieak

| Espeziea | Egoera |
| Tascina dalattensis | daturik gabe |
| Tascina metallica | daturik gabe |
| Tascina nicevillei | daturik gabe |
| Tascina orientalis | daturik gabe |

## Kanpo estekak

* Datuak: Q7687115
* Multimedia: Tascina / Q7687115
* Espezieak: Tascina
# Tabuca

Tabuca barduliarren lurraldeko civitas bat izan zen, Ptolomeok aipatu zuena. Haren kokapena ez da ezaguna; Tobera, Tolosa edo Ábalos proposatu dituzte.

## Erreferentziak

* ↑ Emborujo, A., Ortiz de Urbina, E. & Santos, J.. (1992). «Reconstrucción paleogeográfica de autrigones, caristios y várdulos» Complutum (2): 449..

## Kanpo estekak

* Datuak: Q16518987
# Tabor mendia

Tabor mendia honakoa izan daiteke:
* Tabor, Israelgo mendia, Biblian garrantzia duena.
* Mont Thabor, Frantziako mendia.
* Pic du Thabor, Frnatziako mendia.
# Tabora

Tabora Tanzaniako hiri bat da eta Tabora eskualdearen hiriburua. 2022an 3.391.679 biztanle zituen.

## Historia

Hiriaren jatorria Kazeh izeneko herri bat izan zen, 1850eko hamarkadan sortua, swahili eta omandar jatorriko merkatarien esklaboen merkataritza-gune gisa. Bere lehen urteetan Unyanyembeko erresumakoa izan zen. Jatorrizko asentamenduaren zati handi bat, 1871n, nyamwezi herriaren liderra zen Miramboren tropek suntsitu zuten. 1891n Ekialdeko Afrika Alemanak anexionatu zuen, bere trenbide posizio estrategikoagatik bere administrazio gune nagusietako bat bihurtu zuena. Alemaniarrek 1916an galdu zuten hiria, Charles Tombeur jeneral belgikarraren tropek Lehen Mundu Gerran harrapatu zutenean.

## Banaketa

Hirak 25 katatan banaturik dago:
* Chemchem
* Cheyo
* Gongoni
* Ifucha
* Ikomwa
* Ipuli
* Isevya
* Itetemia
* Itonjanda
* Kabila
* Kakola
* Kalunde
* Kanyenye
* Kiloleni
* Kitete
* Malolo
* Mbugani
* Misha
* Mtendeni
* Ndevelwa
* Ng'ambo
* Ntalikwa
* Tambukareli
* Tumbi
* Uyui

## Klima

Datu klimatikoak (Tabora (1991–2020)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 28.8 | 29.4 | 29.6 | 29.4 | 29.7 | 29.7 | 29.8 | 30.9 | 32.3 | 32.6 | 31.1 | 29.1 | 30.2 |
| Batez besteko tenperatura minimoa (°C) | 18.3 | 18.0 | 17.9 | 17.6 | 16.5 | 14.7 | 14.6 | 16.5 | 18.3 | 19.4 | 19.1 | 18.6 | 17.5 |
| Euria (mm) | 162.1 | 142.7 | 153.4 | 105.8 | 29.2 | 1.9 | 0.9 | 0.9 | 9.3 | 26.0 | 109.4 | 202.2 | 943.8 |
| Euri egunak (≥ 1.0 mm) | 13.1 | 10.3 | 11.1 | 8.0 | 2.9 | 0.2 | 0.1 | 0.2 | 1.1 | 3.1 | 9.1 | 15.7 | 74.9 |
| Iturria: NOAA ||||||||||||||

## Erreferentziak

* ↑ Deutsch, Jan-George. "Emancipation without Abolition in German East Africa: c. 1884-1914" Ohio University Press. 2006. Page 22.
* ↑ Stanley: Africa's Greatest Explorer, authored by Tim Jeal, Faber & Faber, 2011, page 76
* ↑ (Ingelesez) National Oceanic and Atmospheric Administration. Tabora Climate Normals 1991–2020. in: World Meteorological Organization Climatological Standard Normals (1991–2020)..

## Kanpo estekak

* Datuak: Q643112
* Multimedia: Tabora / Q643112
# Tabu

Tabu, antropologiaren ikuspegitik, egozten zaion izaera lohia edo sakratua dela medio, izaki, objektu edo ekintza batekiko ezartzen den debeku erlijiosoa da edo gaitzespen edo debeku hau jasotzen duena eta, zentsu zabalean, jatorri sozial eta morala duen debekua edo gaitzespena. Gizarte baten tabua haustea ezin barkatu den hutsegitea da gizarte horren barnean eta, batzuetan, legeak zigortutako delitu bilakatzen dira. Mota askotako tabu daude:
* Elikaduran (halal eta kaxrut dietak edo kanibalismoa)
* Sexu harremanetan (masturbazioa, ezkontza aurreko sexu harremanak, pornografia, homosexualitatea edo bisexualitatea)
* Hizkeran (biraoak, Yahvehren tetagramoia ahoskatzea) Tabu hauek saihesteko batzuetan eufemismoak eta bestetan disfemismoak erabiltzen ditugu.
* Gizarte eta politika gaietan, bertan ebatzi gabe dauden eta traumatikoak edo deserosoak diren auziak, hala nola gerrak, tortura, pedofilia, arrazakeria, homosexualitatea, hizkuntza jokaerak, etab.
Hitza hau tongerazko tabu hitzean du oinarria, inguruko hizkuntzetan "debekatua" esan nahi duena. Handik ingelesaren bidez mundu osora hedatu zen.

## Erreferentziak

* ↑ Harluxet Hiztegi Entziklopedikoa. Tabu. .
* ↑ Dixon, Robert M. W.. (1988). A Grammar of Boumaa Fijian. , 368 or. ISBN 978-0-226-15429-9..

## Kanpo estekak

* Tabuak, Gizapedian.
# Tabor City (Ipar Carolina)

Tabor City Ipar Carolinako herri bat da. Columbus konderrian kokatua dago. 2010ean 2.511 biztanle zituen, 8,22 kilometro koadrotan banatuta.

## Ikus, gainera

* Columbus konderria

## Kanpo estekak

* Datuak: Q586130
* Multimedia: Tabor City, North Carolina / Q586130
# Taboão da Serra

Taboão da Serra Brasilgo udalerri bat da, São Pauloko estatuan kokatua. 273.542 biztanle ditu 20,388 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q841231
* Multimedia: Taboão da Serra / Q841231
# Tabrizko bazarra

Tabrizko bazarra (persieraz: بازار تبریز‎, Bāzār-e Tabriz) azoka historiko bat da, Tabriz hirigunean kokatua. Ekialde Hurbileko azoka zaharrenetakoa da, batez ere XII. mendean garatu zena Zetaren Bideko merkataritza biziari esker. Multzoa handituz joan zen mendez mende, baina ia guztiz berreraiki zen XVIII. mendean Zand eta Qajar dinastiaren garaian. Munduko azoka estali handienetakoa da, 75 ha luze-zabal baita.
2010ean, Unescok Gizateriaren Ondare izendatu zuen.

## Ezaugarriak

Tabriz kultura-truke lekua izan da Antzinatetik. Bertako bazar historikoa Zetaren Bideko gune garrantzitsuenetakoa izan da. Bazarra leku berean egon da Islama iritsi ondorengo irandar hirigintzaren lehen garaietatik. Marco Polo veneziar bidaiariak aipatu zuen, Zetaren Bidea egitean bazarra zeharkatu omen zuelako.
Hirigunean kokatua, azpi-bazarretan banatua dago, hala nola Amir Bazar (urre eta bitxiena), Mozzafarieh (tapiz azoka, korapilo tamainaren eta motaren arabera sailkatua), oinetako bazarra eta beste hainbat. Tabrizen eta bere bazarraren gorena XVI. mendean izan aen, safavi erresumako hiriburu bilakatu zenean. XVII. mendean hiriburutza galdu zuen, baina bazarrak garrantzia mantendu zuen maila ekonomiko eta merkataritzakoan. Nahiz eta gaur egun denda eta merkatari gune moderno igari ezarri diren, Tabrizeko Bazarra hiriko eta ipar-mendebaldeko Irango bihotz ekonomikoa izaten jarraitzen du.
Tabrizeko bazarrak politikoki ere garrantzia izan du, batez ere XX. mendeko mugimenduetan, hala nola Iraultza Konstituzionalean (1905-1911) eta Iraultza Islamikoan (1979).
* Mozaffarieh galeria, eskuz irundako tapizen saltokia.
* Mozaffariyeh galeriako sabaia
* َKarabansarai bat Amir galeriatik hurbil
* Karabansarai bat
* Gan Bazaar, berez "Bazar zabala" esan nahi duena

## Erreferentziak

* ↑ Assari,A., Mahesh, T.M., Emtehani, M.E. and Assari, E., "Comparative Sustainability of Bazaar in Iranian Traditional Cities: Case Studies of Isfahan and Tabriz," International Journal on “Technical and Physical Problems of Engineering”, Vol. 3, no. 9, 2011, pp 18-24
* ↑ Assari, Ali; Mahesh, Talkad; Emtehani, Mohammed; Assari, Erfan. (2011ko abendua). «Comparative sustainability of bazaar in Iranian traditional cities: case studies in Isfahan and Tabriz» International Journal on Technical and Physical Problems of Engineering (9): 18–24..
* ↑ Editorial Board, East Azarbaijan Geography, Iranian Ministry of Education, 2000 Text Book in Persian

## Ikus, gainera

* Karabansarai

## Kanpo estekak

* Datuak: Q4399
* Multimedia: Tabriz Bazaar / Q4399
# Summit (Arkansas)

Summit Ameriketako Estatu Batuetako hiri bat da. Marion konderrian dago, Arkansas estatuan. 544 biztanle ditu, 3,178055 kilometro koadroko azaleran banatuta.

## Ikus, gainera

* Marion konderria

## Kanpo estekak

* Datuak: Q80153
# Summit (Hego Dakota)

Summit Ameriketako Estatu Batuetako inkorporatutako herri bat da. Roberts konderrian kokatuta dago, Hego Dakota estatuan. 288 biztanle ditu, 1,41894 kilometro koadroko azaleran banatuta.

## Ikus, gainera

* Roberts konderrian

## Kanpo estekak

* Datuak: Q1553836
* Multimedia: Summit, South Dakota / Q1553836
# Summis desiderantes affectibus

Summis desiderantes affectibus (euskaraz: «Gar gorenaren irrikan») Inozentzio VIII.a aita santuak 1484ko abenduaren 5ean promulgatutako buldaren izenburua da. Testuaren helburua inkisidoreei Alemanian sorginen ehizerako botere gehiago ematea zen. Beste aldetik, bulda horrekin 906 urtean promulgatutako Canon Episcopi atzera bota zuen; Canon horrek sorginkerietan sinistea heresia zela ezartzen zuen.

## Ingurumen historikoa

Heinrich Kramer inkisidorearen eskaerari erantzunez aita santuak plazaratu zuen bulda hau: honen bidez Alemaniako bertako eliza-autoritateen laguntza inkisidoreei zabaldu nahi zuen. Buldarekin Heinrich Kramer eta Jacob Sprenger dominikoek Alemaniako lehen sorgin ehiza beldurgarriari ekin zioten. Biek ala biek, 1486-1487. urtean, antza haiek jasotako esperientzietan oinarrituta, Malleus Maleficarum (euskaraz: «Sorginen mailua») liburu ospetsu eta zitala sinatu zuten, sorginkeriaren aurka borrokatzeko eskuliburua (oraindik gaur egun argitaratzen da). Gaur egun egileen izenak zalantzak daude: dirudienez Kramerrek bakarrik idatzi zuen eta Sprengerren ospea erabili zuen liburuari oinarri teologiko handiago emateko. Inozentzio VIII.ak Inkisizioari bere onespen osoa eskaini zien, sorgirekietan nahastutako errudunak haien arduren araberako kartzelarekin eta zigorrekin zigortzeko. Bulda, funtsean, Kramerren iritziak onartu zituen, hau da, Rhin bailaran sorginkeri eta heresia epidemia bat gertatzen ari zela, bereziki Mainz, Kolonia, Trier, Salzburg eta Bremen elizbarrutietan.
Buldaren bidez tokiko agintariei inkisizioekin lankidetzan aritzea eskatzen zuen aita santuak eta hori egiten ez zutenei eskumikuekin mehatxatzen zituen. Mehatxuak izan arren, Kramerrek ez zuen espero zuen laguntza jaso. Ondorioz, baztertu behar izan zen aipatutako Malleus Maleficarum liburua idazteko; liburuaren hasieran Summis desiderantes affectibus bulda jarri zuen, aita santuaren onespena nolabait azaltzeko. Dena dela liburua ez da elizaren testu ofiziala.
Buldan sorginkeriaren krimen espiritualak eta materialak laburki azaltzen dira. Historikoki, buldak haro moderneetako sorginkeriaren ehizari atea ireki zuela onartuta dago. Buldak, bestetik, badu ere bere irakurketa politikoa zeren eta Alemaniako apaiz katolikoen eta Erromako apaizen arteko gatazkak erakusten batitu, azken finean inkisidoreak Erromako agindupean zeuden eta.

## Erreferentziak

* ↑ Kors, Alan Charles; Peters, Edward (2000). Witchcraft in Europe, 400-1700: A Documentary History. Philadelphie, University of Pennsylvania Press. (ISBN 0-8122-1751-9) 177.or.
* ↑ http://www.persee.fr/doc/ahess_0395-2649_1991_num_46_6_279011_t1_1294_0000_000

## Kanpo estekak

* Datuak: Q1064618
# Summit (Arizona)

Summit Ameriketako Estatu Batuetako erroldak esleitutako leku bat da. Pima konderrian dago, Arizona estatuan. 4.724 biztanle ditu, 11,641423 kilometro koadroko azaleran banatuta.

## Ikus, gainera

* Pima konderria

## Kanpo estekak

* Datuak: Q1703196
* Multimedia: Summit, Arizona / Q1703196